Landvarðarnámskeið Umhverfisstofnunar verður haldið í lok janúar og febrúar 2020 . Kristín Ósk Jónasdóttir , sérfræðingur hjá Umhverfisstofnun , sér um námskeiðið , undirbúning o.fl. ásamt kennurum sem koma að helstu þáttum námskeiðsins . Námskeiðið spannar 110 kennslustundir sem raðast niður á 4 vikur . Það hefst 30. janúar og lýkur 23. febrúar Nemendur sem ljúka landvarðarnámskeiði ganga fyrir um landvarðastörf í þjóðgörðum og öðrum friðlýstum svæðum . Umhverfisstofnun hefur yfirumsjón með námskeiðinu en kennarar koma jafnframt frá öðrum þjóðgörðum , Minjastofnun og víðar að . Markmið : Markmið námskeiðsins er að tryggja framboð af hæfum landvörðum til starfa á friðlýstum svæðum . Kennt er samkvæmt námskrá Umhverfisstofnunar og reglugerðar um landverði , nr. 190 / 2019 . Starf að námi loknu Allmargir landverðir eru ráðnir til starfa á friðlýstum svæðum ár hvert . Þeir sem ljúka landvarðarnámskeiði öðlast rétt til að starfa sem landverðir og ganga þeir að öllu jafna fyrir við ráðningar í störf landvarða . Eftirspurn eftir landvörðum og framboð reyndra landvarða ræður mestu um hve margir nýútskrifaðir fá vinnu . Námskeiðið er því ekki trygging þess að hljóta vinnu á friðlýstum svæðum , en möguleikarnir eru mun meiri . Kennsla , stundaskrá : Kennslustundir Námskeiðið verður kennt milli kl. 17:00 og 22:00 , fimmtudaga og föstudaga og fjórar helgar milli klukkan 09:00 og 17:00 . Helmingur námskeiðsins ( lota 1 og 3 ) veður einnig í boðið í fjarnámi . Fjögurra daga vettvangs - og verkefnaferð verður farin í þjóðgarðinn Snæfellsjökull dagana 5. – 9. febrúar . Fjarnemar hafa skyldumætingu í vettvangs - og verkefnaferðina sem og lokahelgina . Staðsetning námskeiðs : Námskeiðið verður haldið í skátaheimili Mosverja , að Álafossvegi 18 , Mosfellsbæ . Námsvefur verður settur upp þar sem nemendur geta nálgast ítarefni og fyrirlestra fyrir fjarnema ( streymi ) . Nemendur : Nemendum af öllu landinu gefst kostur á að taka þátt . Lágmarksfjöldi þátttakenda til að námskeið verði haldið er 25 og hámarksfjöldi 35 . Fólk með áhuga á útivist , náttúru og náttúruvernd er hvatt til að sækja um á námskeiðið . Mikilvægt er að landverðir búi að góðri samskiptahæfni og hafi ánægju af að vinna með fólki . Námskeiðsgjöld : Námskeiðsgjöld eru 155.000 kr og standa undir öllum kostnaði við námskeiðið . Námskeiðsgjald skal greiða eða semja um greiðslu þess áður en námskeiðið hefst . Námskeiðið er styrkhæft hjá mörgum starfsmenntunarsjóðum . Leiðbeinendur , val og reynsla : Leiðbeinendur eru reynslumiklir starfsmenn og landverðir jafnt Umhverfisstofnunar sem annarra stofnana . Lögð er áhersla á leiðbeinendur með víðtæka reynslu og þekkingu á starfsemi verndarsvæða og störfum landvarða . Margir þeirra hafa kennt árum saman á landvarðarnámskeiðum . Mat á frammistöðu nemenda : Nemendur taka þátt í öllum hópverkefnum sem lögð verða fyrir . Fjarnemar leysa sérverkefni í þeim námskeiðum sem lenda utan staðarlota . Standast þarf mat til að útskrifast . Nánari upplýsingar um námskeiðið og skráning Nánari upplýsingar um námskeiðið gefur Kristín Ósk Jónasdóttir í síma 591 2000 eða á netfanginu kristinosk@ust.is Hægt verður að sækja um þátttöku á námskeiðinu hér þegar opnað verður fyrir umsóknir klukkan 20:00 þann 2. janúar 2020 . Hámarksfjöldi nemenda á landvarðarnámskeiði eru 35 . Skráð er á námskeiðið eftir röð umsókna . Lágmarksfjöldi nemenda er 25 og fellur námskeiðið niður ef tilskilinn fjöldi næst ekki . Skráningafrestur er til 15. janúar 2020 . Dagskrá landvarðarnámskeiðsins Megin umfjöllunarefni námskeiðsins er : Landverðir , helstu störf Náttúruvernd og stjórnsýsla náttúruverndarmála Verðmæti friðlýstra svæða , náttúra , menning og saga Gestir friðlýstra svæða Náttúrutúlkun , fræðsla á friðlýstum svæðum , bóklegt og verklegar æfingar Náttúruvernd , verkfærin okkar Vinnustaður landvarða Landvarðanámskeið 2020 Kennslutími 30. janúar Stað / fjar 31. janúar Stað / fjar 1. febrúar Stað / fjar 2. febrúar Stað / fjar 5. febrúar Miðvikudagur Stað / skyldumæting 6. febrúar Stað / skyldumæting 7. febrúar Stað / skyldumæting 8. febrúar Stað / skyldumæting 9. febrúar Stað / skyldumæting 13. febrúar Stað / fjar 14. febrúar Stað / fjar 15. febrúar Stað / fjar 16. febrúar Stað / fjar 20. febrúar Stað / skyldumæting 21. febrúar Stað / skyldumæting 22. febrúar Stað / skyldumæting 23. febrúar Stað / skyldumæting Námskeiðið er boðið í fjarnámi en skyldumæting er í vettvangs - og verkefnaferð 6. til 10. febrúar og lokalotuna .